Måns Zelmerlöw

**Måns Petter Albert Sahlén Zelmerlöw** (rođen 13. juna 1986) švedski je pop pjevač i televizijski voditelj. Najpoznatiji je po učešću u showu *Idol 2005* gdje je zauzeo peto mjesto, pobjedi u prvoj sezoni showa ''Let's Dance* i po njegovoj pjesmi iz 2007. "Cara Mia", s kojom se prestavio na Melodifestivalenu te iste godine. Zelmerlöw je bio domaćin *Allsång på Skansen* od 2011. do 2013. Učestvovao je u Melodifestivalenu 2007, 2009 i pobijedio je 2015. Predstavio je Švedsku na Eurosongu 2015. s pjesmom "Heroes" gdje je pobijedio s 365 bodova. S Petrom Mede vodio je Eurosong 2016. u Stockholmu.

## Rani život i obrazovanje
Rođen u Lundu. Majka mu je Birgitte Sahlén, profesorica na Univerzitetu Lund, a otac hirurg Sven-Olof Zelmerlöw. Zelmerlöw je studirao muziku u srednjoj školi u Lundu i bio je dio školskog hora. Godine 2002. igrao je ulogu jednog od braće u mjuziklu *Joseph and the Amazing Technicolor Dreamcoat* u Slagthusetu u Malmöu.

## Karijera
### 2005: *Idol*
Zelmerlöw je ušao u oči javnosti 2005. kad je učestvovao u 2. sezoni švedske verzije *Idola*, koji je emitovan na TV4; zavšio je na 5. mjestu ukupno, nakon što je eliminiran 11. novembra poslije 8 sedmica emisije. Tri puta je bio smješten među zadnje troje i jednom među zadnje dvoje.

### 2006: *Let's Dance*
Zelmerlöw je učestvovao u prvoj sezoni *Let's Dance* 2006. s partnerkom Marijom Karlsson, i završio je kao pobjednik u finalu protiv pjevačice Anne Book.

Iste godine također se pojavio i u švedskoj verziji mjuzikla *Grease*, odigravši glavnu ulogu Dannyja Zukoa. Kao rezultat, Zelmerlöw je potpisao izdavački ugovor sa M&L Records, dijelom Warner Music Sweden, da bi izdao svoj solo album.

### 2007–08: Melodifestivalen i *Stand by For...*
U novembru 2006. objavljeno je da će se Zelmerlöw takmičiti na Melodifestivalen 2007, švedskom nacionalnom finalu za Eurovision Song Contest 2007, koji je održan u Helsinkiju, Finska. Takmičio se sa pjesmom "Cara Mia" u trećem polufinalu, 17. februara 2007 u Örnsköldsviku, i prošao je u finale, koje je održano 10. marta u Globenu u Stockholmu. Njegova izvedba pjesme "Cara Mia" završila je na trećem mjestu nakon pobjednika The Arka i drugoplasiranog Andreasa Johnsona. "Cara Mia" je izdata kao singl i Zelmerlöwov debitantski album *Stand by For...* je slijedio ubrzo.
Album je dostigao broj jedan u Švedskoj i certificiran je platinom od strane IFPI. Sa albuma su izdata četiri singla, od kojih su svi ušli u top 50 u Švedskoj. *Stand by For...* je također izdat i u Poljskoj u septembru 2007.

5. oktobra 2007, Zelmerlöw je bio voditelj *Lilla Melodifestivalen* na SVT. On je također učestvovao u mjuzikl verziji *Footloosea*, igrajući Tommyja. Mjzikl je izvođen i u Gothenburgu i u Stockholmu.

### 2009: Melodifestivalen *MZW*
18. novembra 2008, objavljeno je da će se Zelmerlöw još jednom takmičiti na Melodifestivalen, ovaj put sa pjesmom "Hope & Glory". Takmičenje 2009. godine je ponudilo mnoge prethodne učesnike uključujući Sarah Dawn Finer, Sofia, BWO, i Amy Diamond. On je učestvovao u drugom polufinalu 14. februara 2009 i još jednom je prošao u finale 14. marta u Globenu. "Hope & Glory" je na kraju završila kao četvrta unatoč najvećem broju glasova od žirija.

### 2010–11: Voditelj Melodifestivalen i *Allsång på Skansen*
10. novembra 2009. godine, objavljeno je da će Zelmerlöw biti voditelj Melodifestivalen 2010, zajedno sa Dolph Lundgren i Christine Meltzer. On je bio voditelj prvog polufinala i finala sa Lundgren i Meltzer, i ostalih polufinala samo sa Meltzer. Na otvaranju runde druge šanse, on je izveo pjesmu Duran Durana "A View to a Kill", i u finalu je pjevao pjesmu "Eye of the Tiger" benda Survivor sa svojim kolegama voditeljima. On je također glumio Romea u mjuziklu Romeo i Julija i također je bio gost glumac u talent showu Jakten på Julia na SVT, gdje jepronašao svoju Juliju, nakon što je Lisette Pagler osvojila ulogu. Mjuzikl je imao svoju premijeru u decembru u Göta Lejonu.

### 2013–14: *Barcelona Sessions*
U martu 2013, Zelmerlöw je otkrio svoje planove za treći solo album, *Barcelona Sessions*, otkrivanjem novog singla, "Broken Parts". On je također izveo novu numeru na švedskoj televiziji nazvanu "Run For Your Life". U septembru 2013, Zelmerlöw je predstavio drugi singl sa novog albuma, pod imenom "Beautiful Life", i izveo je i drugu pjesmu sa albuma pod nazivom "Parallels". Album je izdan 5. februara 2014, čemu je prethodila "Run For Your Life".

U ljeto 2013. godine Zelmerlöw je predstavljao *Allsång på Skansen* na SVT i otkrio je da napušta show u finalu programa 13. augusta. Zamijenio ga je pjevač Petra Marklund. Pjesma je došla do runde druge šanse.

### 2015–sada: Eurovision Song Contest i *Perfectly Damaged*
Zelmerlöw je još jednom učestvovao na Melodifestivalen u 2015-toj sa pjesmom "Heroes".  Zelmerlöw je pobjedio u finalu sa osvojenih 288 poena i predstavlja Švedsku na Eurovision Song Contest 2015 u Beču, Austrija. On je učestvovao u drugom polufinalu 21. maja, i kvalifikovao se za finale. Na ovom istom festivalu učestvovao je i kao kompozitor pjesme "Det rår vi inte för" koju je izvela Behrang Miri, pjesma je došla do runde drug šanse. 11. maja 2015, Zelmerlöw je otkrio omot i tracklistu za njegov četvrti solo album *Perfectly Damaged* koji će biti izdat 5. juna 2015. 17. maja Zelmerlöw je izveo pjesmu "Heroes" u Beogradu tokom finala X Factor Adria.

Zelmerlöw ima najveće šanse za osvajanje finala Eurosonga.

## Privatni život
Zelmerlöw ima jednu mlađu sestru. On uživa u nogometu, tenisu i golfu. Između 2008 i 2011, bio je u javnosti poznatoj vezi sa švedskom pjevačicom i modelom Marie Serneholt, bivšim članom švedskog pop benda A-Teens.

26. decembra 2004, Zelmerlöw i njegova porodica su preživjeli tsunami u Indijskom okeanu dok je bio na odmoru u Khao Laku, Tajland.

## Diskografija
;Albumi
* *Stand by For...* (2007)
* *MZW* (2009)
* *Christmas with Friends* (2010)
* *Kära vinter* (2011)
* *Barcelona Sessions* (2014)
* *Perfectly Damaged'' (2015)

## Reference
## Vanjski linkovi 
* 

Kategorija:Rođeni 1986.
Kategorija:Živi ljudi
Kategorija:Biografije, Lunda
Kategorija:Švedski pjevači
Kategorija:Švedski televizijski voditelji
Kategorija:Švedski predstavnici na Euroviziji
Kategorija:Predstavnici na Eurosongu 2015.